Diari Oficial de la Generalitat Valenciana


Sumari del DOGV 5720, del 10-03-2008 (2008/2832)

Notificació de laude arbitral a Vulcanizado Picazo, SL. Expedient número 008/07-A.
----------------------------------------------------------------------------------

### Dades del document

Número de DOGV
:   5720

Data del DOGV
:   10-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/2832


Data del document
:   25-02-2008

Organisme emissor
:   Conselleria d'Infraestructures i Transport

Tipus de document
:   Edicte

Notificació de laude arbitral a Vulcanizado Picazo, SL. Expedient número 008/07-A. [2008/2832]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Vulcanizados Picazo, SL, amb domicili a Elx, carrer Brea 29 (Alacant) que s'ha dictat laude en l'expedient 008/07-A com a conseqüència del procediment que s'ha seguit en este i que no ha pogut ser comunicat per absència, parador desconegut, caducat o refusat.  
El text és el següent:  
«Alacant, 25 d'octubre de 2007. A les 9.30 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres indicats al marge a fi de dictar laude arbitral sobre la controvèrsia plantejada en l'expedient 008/07-A, promogut per Azkar Alicante, SL, amb domicili a Elx contra Vulcanizados Picazo, SL, amb domicili també a Elx, en relació amb la reclamació següent: impagament de ports pels servicis realitzats amb origen o destinació a Elx (Alacant) des de distintes poblacions de la península o per a distintes poblacions de la península, segons les factures núm. 15776, 16845, 17135, 18383, 19223, 20699 i 2299 unides a la demanda, lliurades entre els dies 31 d'agost i 30 de novembre de 2006, per un valor total, incloent les despeses, de 5.175,08 € (cinc mil cent setanta-cinc amb huit cèntims). Comença la vista oral sense la compareixença de la reclamada, malgrat haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall recollida. Es concedix la paraula al representant de l'actora, Antonio Manuel García Pérez, el qual ratifica la demanda i la quantia esmentades. Així mateix, s'han aportat a l'expedient, com a prova documental, albarans justificatius del lliurament de les diferents partides i estos constituïxen la facturació l'import de la qual és objecte de la present reclamació, així com la documentació bancària relacionada amb este. La Junta Arbitral considera que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en allò que afecta les qüestions competencials de les juntes arbitrals de Transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Azkar Alicante, SL, contra Vulcanizados Picazo, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb el que s'ha exposat cal que Vulcanizados Picazo, SL, pague a Azkar Alicante, SA, la quantitat de 5.175,08 € (cinc mil cent setanta-cinc euros amb huit cèntims) inclòs l'IVA, en concepte de ports després de liquidació, més les despeses generades per la devolució d'efectes. El present laude serà executiu en el cas d'incompliment en el termini de 20 dies, comptadors a partir de l'endemà de la seua recepció. Contra esta decisió arbitral es pot únicament interposar recurs d'anulació davant de l'Audiència Provincial que haurà de presentar-se dins dels deu dies següents al de la notificació o d'aclariment, dins dels cinc dies següents al de la notificació esmentada. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. La qual cosa per a constància, arxivament i comunicació a les parts firmen els membres de la Junta en el lloc i en la data indicats.»  
Alacant, 25 de febrer de 2008.- El president: Manuel J. Gálvez.